स्थानीय जनताको उल्लेख्य सहभागिता रहेको उक्त घरदैलो कार्यक्रममा उहाँले अबको निकास र आर्थिक विकास वाम गठबन्धनले मात्र गर्न सक्ने बताउनुभयो। वाम गठबन्धनको जनलहरदेखि अत्ताल्लिएका विरोधी तत्त्वहरूले जनता र एमाले माओवादी कार्यकर्तामा भ्रम सिर्जना गर्न खाजेकोसमेत उहाँले बताउनुभयो। रुकुमको विकास र समृद्धि सपना पूरा गर्ने वाम गठबन्धन नै भएको हुँदा अन्य भ्रमको पछि नलागेर वाम उम्मेदवारहरूलाई जिताउन समेत उहाँले जनतासामू अनुरोध गर्नुभएको थियो। रुकुम पश्चिम १ नम्बर क्षेत्र चुनाव प्रचार प्रमुख एवम् नेकपा एमाले रुकुमका अध्यक्ष बिमलकुमार पुनले आफ्ना मतदाताको रक्षा गर्न कार्यकर्तामा निर्देशन दिनुभयो।
